**H O T Ă R Â R E**

**pentru** **modificarea Hotărârii Consiliului Judeţean Cluj nr. 259/2018 privind însușirea unei documentații cadastrale pentru drumul județean DJ 109A**

 Consiliul Judeţean Cluj întrunit în şedinţă ordinară;

 Având în vedere Proiectul de hotărâre înregistrat cu nr. 8 din 18.01.2021 pentru modificarea Hotărârii Consiliului Judeţean Cluj nr. 259/2018 privind însușirea unei documentații cadastrale pentru drumul județean DJ 109A, propus de Preşedintele Consiliului Judeţean Cluj, domnul Alin Tișe, care este însoțit de Referatul de aprobare cu nr. 41964/2020; de Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 41964/2020 şi de Avizul cu nr. 41964/2020 din 20.01.2021 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile:

* art. 2, ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

 În conformitate cu prevederile:

* art. 173 alin. (1) lit. c) și alin. (5) lit. l), ale art. 285 și ale art. 286 alin. (1) - (3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 881, ale art. 884 şi ale art. 885 din Legea privind Codul civil nr. 287/2009, republicată, cu modificările şi completările ulterioare;
* art. 28 alin. (1) şi (5) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare;
* Regulamentului de avizare, recepţie şi înscriere în evidenţele de cadastru şi carte funciară, aprobat prin Ordinul Directorului General al Agenţiei Naţionale de Cadastru şi Publicitate Imobiliară nr. 700/2014, cu modificările şi completările ulterioare;

 În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

 **Art. I.** Hotărârea Consiliului Judeţean Cluj nr. 259/2018 privind însușirea unei documentații cadastrale pentru drumul județean DJ 109A, se modifică după cum urmează:

1. Articolul 1 se modifică și va avea următorul conținut:

 **”Art. I.** Se însuşește documentaţia cadastrală privind înscrierea în regim de carte funciară a imobilului ”Drum județean DJ 109A”, cuprinsă în **anexele nr. 1 - 12** care fac parte integrantă din prezenta hotărâre, după cum urmează:

a) Drum județean DJ 109A situat în intravilanul localității Panticeu, Comuna Panticeu, Județul Cluj – Drum județean 109A km 37+663 – km 38+476 cu pod de la km 38+449 până la km 38+476, având o suprafață de 11921 mp și o lungime de 813 ml - anexa nr. 1 la prezenta hotărâre;

b) Drum județean DJ 109A situat în intravilanul localității Panticeu, Comuna Panticeu, Județul Cluj – Drum județean 109A km 38+476 – km 39+113 cu pod de la km 38+449 până la km 38+476 și de la km 39+090 până la km 39+113, având o suprafață de 9549 mp și o lungime de 637 ml - anexa nr. 2 la prezenta hotărâre;

c) Drum județean DJ 109A situat în intravilanul și extravilanul localității Panticeu, Comuna Panticeu, Județul Cluj – Drum județean 109A km 39+113 - km 39+787 cu pod de la km 39+090 până la km 39+113, având o suprafață de 8730 mp și o lungime de 0,674 km - anexa nr. 3 la prezenta hotărâre;

d) Drum județean DJ 109A situat în intravilanul și extravilanul localității Recea Cristur, Comuna Recea Cristur, Județul Cluj – Drum județean 109A km 39+787 - km 43+487 cu pod de la km 43+474 până la km 43+487, având o suprafață de 53642 mp și o lungime de 3,700 km - anexa nr. 4 la prezenta hotărâre;

e) Drum județean DJ 109A situat în intravilanul localității Recea Cristur, Comuna Recea Cristur, Județul Cluj – Drum județean 109A km 43+487 - km 43+608 cu pod de la km 43+474 până la km 43+487 și de la km 43+598 până la km 43+608, având o suprafață de 1918 mp și o lungime de 0,121 km - anexa nr. 5 la prezenta hotărâre;

f) Drum județean DJ 109A situat în intravilanul și extravilanul localităților Recea Cristur și Caprioara, Comuna Recea Cristur, Județul Cluj – Drum județean 109A km 43+608-km 45+785 cu pod de la km 43+598 până la km 43+608 și de la km 45+765 până la km 45+785, având o suprafață de 34467 mp și o lungime de 2,177 km - anexa nr. 6 la prezenta hotărâre;

g) Drum județean DJ 109A situat în intravilanul și extravilanul localității Caprioara, Comuna Recea Cristur, Județul Cluj – Drum județean 109A km 45+785 - km 48+548 cu pod de la km 45+765 până la km 45+785, având o suprafață de 37383 mp și o lungime de 2,763 km - anexa nr. 7 la prezenta hotărâre;

h) Drum județean DJ 109A situat în intravilanul și extravilanul localităților Ciubancuța și Jurca, Comuna Recea Cristur, Județul Cluj – Drum județean 109A km 48+548 - km 52+108 cu pod de la km 52+096 până la km 52+108, având o suprafață de 44227 mp și o lungime de 3,560 km - anexa nr. 8 la prezenta hotărâre;

i) Drum județean DJ 109A situat în intravilanul localității Ciubancuța, Comuna Recea Cristur, Județul Cluj – Drum județean 109A km 52+108-km 52+571 cu pod de la km 52+096 până la km 52+108 și de la km 52+563 până la km 52+571, având o suprafață de 6448 mp și o lungime de 463 ml - anexa nr. 9 la prezenta hotărâre;

j) Drum județean DJ 109A situat în intravilanul și extravilanul localităților Ciubancuța și Ciubanca, Comuna Recea Cristur, Județul Cluj – Drum județean 109A km 52+571 – km 55+162 cu pod de la km 52+563 până la km 52+571 și de la km 55+151 până la km 55+162, având o suprafață de 30698 mp și o lungime de 2591 ml - anexa nr. 10 la prezenta hotărâre;

k) Drum județean DJ 109A situat în intravilanul localității Ciubanca, Comuna Recea Cristur, Județul Cluj – Drum județean 109A km 55+162 – km 55+659 cu pod de la km 55+151 până la km 55+162 și de la km 55+631 până la km 55+659, având o suprafață de 6735 mp și o lungime de 0,497 km - anexa nr. 11 la prezenta hotărâre;

l) Drum județean DJ 109A situat în intravilanul și extravilanul localității Ciubanca, Comuna Recea Cristur, Județul Cluj – Drum județean 109A km 55+659 - km 57+250 cu pod de la km 55+631 până la km 55+659, având o suprafață de 18841 mp și o lungime de 1,591 km - anexa nr. 12 la prezenta hotărâre.”

**Art. II**. Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia de Administrare a Domeniului Public și Privat al Județului Cluj.

 **Art. III.** Prezenta hotărâre se comunică Direcţiei de Administrare a Domeniului Public şi Privat al Judeţului Cluj, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet „www.cjcluj.ro".

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 9 din 15 ianuarie 2021**

*Prezenta hotărâre a fost adoptată cu 34 de voturi “pentru”, fiind astfel respectate prevederile legale privind majoritatea de voturi necesară.*